**Jelentkezés SZSZB tagságra**

**A választások lebonyolításában nagy szerepet töltenek be a szavazatszámláló bizottságok, amelyek elsődleges feladata, a választások tisztaságának, törvényességének biztosítása, a pártatlanság érvényesítése. A szavazatszámláló bizottságok választott tagjait a Közgyűlés választja, a tagok a megválasztásukat követően esküt/fogadalmat tesznek. A szavazatszámláló bizottság választott tagjainak megbízatása a következő általános választásra megválasztott választási bizottság alakuló üléséig tart.**

A szavazatszámláló bizottságnak az a somogybabodi állandó lakóhellyel rendelkező, nagykorú magyar állampolgár lehet tagja, aki szerepel a központi névjegyzékben.

Szavazatszámláló bizottsági tagnak **kérelem + adatlap** kitöltésével lehet jelentkezni, amely a Látrányi Hivatal Választási Irodáján igényelhető vagy letölthető a www.eger.hu oldalról.

**A kitöltött adatlapot kérjük, 2022. február 15–ig szíveskedjen személyesen Kiefer Éva munkatársunk** részére átadni.

8681 Látrány, Rákóczi u. 69. Telefonszám: 06/85-327-106;
e-mail: kiefer.eva@latrany.hu

A szavazatszámláló bizottságok tagjai oktatáson vesznek részt, munkájukért - a Nemzeti Választási Iroda tájékoztatása szerint – várhatóan bruttó 50 000 ft. tiszteletdíjban részesülnek, és a szavazást követő napon a munkavégzési kötelezettség alól mentesülnek.

Gál Marianna

HVI vezető